КОМИ РЕСПУБЛИКАЛÖН ОЛАНПАС

**«Коми Республикаса видзöдан-арталан палата йылысь» Коми Республикаса Оланпасö вежсьöмъяс пыртöм йылысь**

Примитöма Коми Республикаса

Государственнöй Сöветöн 2010 вося кöч тöлысь 23 лунö

**1 статья.** Пыртны «Коми Республикаса видзöдан-арталан палата йылысь» Коми Республикаса Оланпасö(Коми Республикаса государственнöй власьт органъяслöн индöд-тшöктöмъяс, 2003, 2 №, 2406 ст.; 2004, 5 №, 3163 ст.; 11 №, 3543 ст.; 2005, 3 №, 3775 ст.; 12 №, 4116 ст.; 2006, 4 №, 4364 ст.; 11 №, 4604 ст.; 12 №, 4633 ст.; 2007, 4 №, 4768 ст.; 2008, 11 №, 633 ст.; 2009, 17 №, 282 ст.; 33 №, 613 ст.) татшöм вежсьöмъяс:

1. 2 статьяын:

1) медводдза юкöнын «экспертно-аналитическöй» кывъяс вежны «экспертнöй, аналитическöй» кывъяс вылö;

2) 12 пункт гижны тадзи:

«12) Коми Республикаса оланпасъяслысь (Коми Республикаса оланпас балаяслысь) да Коми Республикалöн Государственнöй Сöветса шуöмъяслысь (Коми Республикалöн Государственнöй Сöветса шуöм балаяслысь) коррупциялы паныд экспертиза;»;

2. 5 статьяын:

1) нёльöд юкöнса 5 пунктын «Федеральнöй Собраниелöн» кывъяссö киритны;

2) витöд юкöнын «Коми Республикаса олöмö пöртысь власьт органъясöс» кывъяс вежны «Видзöдан-арталан палатаса контрольнöй мероприятиеяслöн вося план видлалöм кузя Коми Республикаса Государственнöй Сöветлöн Президиумöс» кывъясöн.

3. 9 статьяын «контрольно-ревизионнöй» кывъяс бöрын содтыны «, экспертнöй, аналитическöй, юöртан да мукöд сикас» кывъяс.

4. 10 статьяын:

1) мöд юкöнын «уджалан план» кывъяс вежны «контрольнöй мероприятиеяслöн вося план» кывъясöн;

2) коймöд юкöнсö киритны;

3) нёльöд юкöн гижны тадзи:

«Видзöдан-арталан палатаса контрольнöй мероприятиеяслöн вося план баласö Коми Республикалöн Государственнöй Сöветса Президиум сетö Коми Республикаса Государственнöй Сöветлы да вынсьöдсьö Коми Республикаса Государственнöй Сöветöн локтан финансöвöй воöдз.».

5. 15 статьяса медводдза юкöнын:

1) 1 пунктö содтыны «, Коми Республикаса медицинскöя быть страхуйтан фондлöн бюджет йылысь оланпас балалы» кывъяс;

2) 2, 4 пунктъяссö киритны;

3) 3 пункт гижны тадзи:

«3) бюджетнöй да сьöм юалöмъяс кузя, а сiдзжö кутшöмъясöс сьöмöн могмöдны кöсйöны республиканскöй бюджетса сьöм весьтö, Коми Республикаса Государственнöй Сöветлы видлавны пыртана законодательнöй да мукöд нормативнöй правовöй акт балаяслы;»;

4) 5 пункт гижны тадзи:

«5) коррупциогеннöй факторъяс эрдöдöм да водзö вылö бырöдöм могысь Коми Республикаса оланпасъяслысь (Коми Республикаса оланпас балаяслысь) да Коми Республикалöн Государственнöй Сöветса шуöмъяслысь (Коми Республикалöн Государственнöй Сöветса шуöм балаяслысь).».

6. 23 статьяын «прöверкаяс да ревизияяс» кывъяссö вежны «контрольнöй мероприятиеяс» кывъясöн.

**2 статья.** Тайö Оланпасыс вынсялö сійöс официальнöя йöзöдöмсянь.

Коми Республикаса Юралысь В.М. Гайзер

Сыктывкар

2010 вося йирым тöлысь 4 лун

116-РЗ №

Коснырева 2422 пас